Ná ’n hele paar dae van wik en weeg, is daar uiteindelik uitsluitsel oor Pieter-Steph du Toit se rugbytoekoms: Hy bly by die Stormers.
Die 27-jarige – wat verlede jaar as Wêreldrugby se speler van die jaar aangewys is – het ’n aanbod van die Franse reus Montpellier gekry.
Maar ná ’n tikkie drama het Du Toit besluit om in Suid-Afrika te bly. Die Stormers-afrigter, John Dobson, het in die media gesê dat Du Toit hoogstens tot die einde van volgende jaar se Britse en Ierse Leeus-toer in die Kaap sal aanbly.